Diari Oficial de la Generalitat Valenciana


Sumari del DOGV 5812, del 23-07-2008 (2008/8989)

ORDE de 2 de juliol de 2008, de la Conselleria d'Educació, per la qual es modifica l'autorització al centre privat d'Educació Primària i Secundària Escuela Profesional La Salle de Paterna.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5812

Data del DOGV
:   23-07-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/8989


Data del document
:   02-07-2008

Organisme emissor
:   Conselleria d'Educació

Tipus de document
:   Ordre

Descriptors 

:   * Paterna
    * ensenyament professional
    * centre d'ensenyament
    * ensenyament primari
    * ensenyament secundari
    * ensenyament privat

ORDE de 2 de juliol de 2008, de la Conselleria d'Educació, per la qual es modifica l'autorització al centre privat d'Educació Primària i Secundària Escuela Profesional La Salle de Paterna. [2008/8989]  
L'expedient s'ha iniciat a instància del representant de la titularitat del centre privat d'Educació Primària i Secundària Escuela Profesional La Salle, número de codi 48160469, situat al carrer Sant Martí, núm. 56 de Paterna, que sol·licita l'autorització d'una unitat d'Educació Especial (suport a la integració).  
La Direcció General d'Ordenació i Centres Docents va aprovar, mitjançant la Resolució de 5 de març de 2008, l'adequació de les instal·lacions proposades, pel que fa a espais educatius, al que disposa la normativa aplicable.  
L'expedient ha sigut tramitat per la Direcció Territorial d'Educació, i inclou l'informe favorable de la Unitat Tècnica de Construccions. Així mateix, consta del compromís, per part del centre, d'aportar la relació del professorat i titulacions respectives abans de l'inici de les activitats educatives corresponents, de conformitat amb la normativa aplicable.  
Vistes la Llei Orgànica 8/1985, de 3 de juliol (BOE núm. 159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106 de 04.05.2006); el Reial Decret 1004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 28.e) de la Llei 5/1983, de 30 de desembre, del Consell,  
ORDENE  
Únic  
Modificar l'autorització del centre que a continuació s'indica en els termes que s'hi especifiquen:  
Denominació genèrica del centre: centre privat d'Educació Primària i Secundària  
Denominació específica del centre: Escuela Profesional La Salle  
Titular: Hermanos de las Escuelas Cristianas  
Domicili: Carrer Sant Martí, núm. 56  
Localitat: Paterna (46970)  
Província: València  
Codi: 24281452  
Modificació que s'autoritza:  
S'autoritza una unitat d'Educació Especial (suport a la integració), de manera que el centre queda configurat, en la seua totalitat, amb la següent composició:  
12 unitats d'Educació Primària, amb 300 llocs escolars.  
12 unitats d'Educació Secundària Obligatòria, amb 360 llocs escolars.  
3 unitats d'Educació Especial (suport a la integració), amb 15 llocs escolars cada una.  
Cicles Formatius de grau mitjà de Formació Professional Específica:  
Família d'Administració  
- 2 unitats de Gestió Administrativa (codi ensenyança: 88043409042), amb 60 llocs escolars, en torn de matí.  
- 1 unitat de Comerç (codi ensenyança: 04147650260), amb 30 llocs escolars.  
Família d'Electricitat i Electrònica  
- 2 unitats d'Equips i Instal·lacions Electrotècniques (codi ensenyança: 78371816819), amb 60 llocs escolars.  
- 2 unitats d'Equips Electrònics de Consum (codi ensenyança: 73830186779), amb 60 llocs escolars.  
Família de Manteniment de Vehicles Autopropulsats  
- 2 unitats d'Electromecànica de Vehicles (codi ensenyança: 66749173471), amb 60 llocs escolars.  
Cicles Formatius de grau superior de Formació Professional Específica:  
Família d'Administració  
- 2 unitats d'Administració i Finances (codi ensenyança: 83886090789), amb 46 llocs escolars, en torn de vesprada.  
Família d'Electricitat i Electrònica  
- 2 unitats de Sistemes de Telecomunicació i Informàtics (codi ensenyança: 00911928323), amb 50 llocs escolars.  
DISPOSICIÓ ADDICIONAL PRIMERA  
El centre haurà de presentar, abans de l'inici del curs escolar, la relació del professorat i les titulacions corresponents, davant la Direcció Territorial d'Educació, per a la seua aprovació, amb l'informe favorable previ de la Inspecció Educativa.  
DISPOSICIÓ ADDICIONAL SEGONA  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes el dia que siga publicada en el Diari Oficial de la Comunitat Valenciana; no obstant això, els seus efectes es consideren referits a l'inici del curs escolar 2008/2009.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller d'Educació, en el termini d'un mes a comptar de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.  
València, 2 de juliol de 2008  
El conseller d'Educació,  
Alejandro Font de Mora Turón